
ΕΛΛΗΝΙΚΗ ΑΕΡΑΘΛΗΤΙΚΗ ΟΜΟΣΠΟΝΔΙΑ

Πανελλήνιοι Αγώνες Αερομοντελισμού Κατηγορίας Scale – F4C GR 
3ο ΕΝΗΜΕΡΩΤΙΚΟ ΔΕΛΤΙΟ 
Η Ελληνική Αεραθλητική Ομοσπονδία προσκαλεί όλα τα σωματεία μέλη της,  να λάβουν μέρος στους Πανελλήνιους Αγώνες Αερομοντελισμού κατηγορίας F4, που θα γίνουν στο Μοντελοδρόμιο HobbyBox στο Ακραίφνιο,  το Σάββατο και Κυριακή 10 και 11 Δεκεμβρίου 2005. Οι αγώνες αυτοί προσμετρούνται στην αξιολόγηση των σωματείων. Οι αγώνες αυτοί γίνονται στην θέση των αναβληθέντων λόγω καιρικών συνθηκών αρχικώς προγραμματισμένων αγώνων του Οκτωβρίου. Σε περίπτωση κακοκαιρίας οι αγώνες θα ματαιωθούν οριστικά.
· Τα σωματεία που επιθυμούν να λάβουν μέρος με αθλητές τους, στους εν λόγω αγώνες, καλούνται να στείλουν συμπληρωμένο το σχετικό έντυπο στον οργανωτή το αργότερο έως την Τετάρτη 30 Νοεμβρίου 2005. Συμμετοχές πέραν της ημερομηνίας αυτής δεν θα γίνονται δεκτές. Οσα σωματεία έχουν ήδη στείλει τις συμμετοχές τους αρκεί μέχρι την ίδια ημερομηνία να στείλουν μία απλή επιστολή που θα επιβεβαιώνει την συμμετοχή των αρχικά δηλωθέντων αθλητών. Σε περίπτωση που κάποιο σωματείο επιθυμεί να δηλώσει επιπλέον συμμετοχές τότε θα χρησιμοποιήσει την επισυναπτόμενη Δήλωση συμμετοχής 
Ακολουθούν όλες οι σχετικές πληροφορίες για τον αγώνα. :

1. Εκδήλωση:

Πανελλήνιοι Αγώνες Αερομοντέλων κατηγορίας F4C GR. Δεν υπάρχει περιορισμός στον αριθμό των αθλητών που είναι δυνατόν να δηλώσει το κάθε σωματείο.
Θα διεξαχθούν 3 βαθμολογούμενοι γύροι πτήσεων. 
Για να διεξαχθούν οι αγώνες θα πρέπει στον τεχνικό έλεγχο που προηγείται των αγώνων να έχουν περάσει με επιτυχία τουλάχιστον 5 αθλητές. 
2. Ημερομηνίες:

Παρασκευή 9 Δεκεμβρίου 
- Άφιξη
Σάββατο 10 Δεκεμβρίου 
- Τεχνικός Έλεγχος 



  9:00



   
   Στατική Αξιολόγηση



11:30



   
   Βαθμολογούμενη Πτήση 1


15:00
Κυριακή 11 Δεκεμβρίου 

-  Βαθμολογούμενη Πτήση 2

 
  9:00



   
   Βαθμολογούμενη Πτήση 3


12:00
Οι Αγώνες θα ξεκινούν κάθε μέρα στις 9:00 πμ ακριβώς. Όποιος αθλητής δεν είναι παρών στον τεχνικό έλεγχο θα αποκλειστεί από την συνέχεια των αγώνων.  Δεν θα γίνονται πτήσεις αγώνων πέραν της 7:00 μμ. 
Τελικά αποτελέσματα θα θεωρούνται έγκυρα εφόσον ολοκληρωθούν, η στατική αξιολόγηση  και μία βαθμολογούμενη πτήση.  Το ωρολόγιο πρόγραμμα είναι δυνατόν να τροποποιηθεί ανάλογα με τον αριθμό των συμμετοχών.  

Η συμμετοχή του αθλητή για να προσμετρηθεί στην αξιολόγηση του σωματείου θα πρέπει να είναι παρών στον τεχνικό έλεγχο και στην στατική αξιολόγηση και να λάβει μέρος τουλάχιστον σε μία βαθμολογούμενη πτήση.
3. Οργανωτής:

Οργανωτής είναι η Ελληνική Αεραθλητική Ομοσπονδία. Την εποπτεία της διοργάνωσης έχει η Επιτροπή Αερομοντελισμού.

4. Χώρος Αγώνων:


Μοντελοδρόμιο HobbyBox στο Ακραίφνιο.
5. Κριτές:

Οι αγώνες θα κριθούν από τρεις κριτές. Ως κριτές θα επιλεγούν άτομα από εκείνα που έχουν παρακολουθήσει την σχετική εκπαίδευση. 
6. Αθλητές:

Κάθε αθλητής πρέπει να είναι εγγεγραμμένος στο αθλητικό μητρώο της ΕΛΑΟ και να παρουσιάσει στην διάρκεια του τεχνικού ελέγχου το αθλητικό δελτίο που εκδίδει η ΕΛΑΟ. Κάθε σωματείο εκτός από τους αθλητές, οφείλει να δηλώσει και τον αρχηγό της ομάδας. Αρχηγός Ομάδας είναι δυνατόν να είναι και αθλητής που συμμετέχει στους αγώνες. Είναι δυνατόν να λάβουν μέρος και αθλητές των σωματείων που υπάγονται στην Κυπριακή Αεραθλητική Ομοσπονδία στα πλαίσια της διακρατικής αθλητικής συνεργασίας που έχει υπογραφεί μεταξύ των δύο χωρών. 

7. Κανονισμοί Αγώνων
Οι αγώνες θα διεξαχθούν σύμφωνα με τους ισχύοντες αγωνιστικούς κανονισμούς της Διεθνούς Αεροναυτικής Ομοσπονδίας (FAI). Για την κατηγορία F4C GR το γενικό τμήμα είναι ίδιο με την κατηγορία F4C. Οι τρέχοντες κανονισμοί υπάρχουν στο Internet, www.fai.org/aeromodelling/ .  Μετάφραση τους υπάρχει επίσης στο internet www.elao.gr στο τμήμα του αερομοντελισμού καθώς επίσης και στην γραμματεία του κάθε σωματείου.  Σημειώνουμε ότι από φέτος, σύμφωνα με τους διεθνείς κανονισμούς της κατηγορίας,  ισχύει το όριο των 15 κιλών για τα μοντέλα αντί των 12 που ίσχυε μέχρι πέρσι. 
8. Έπαθλα:
Θα απονεμηθούν κύπελλα και αναμνηστικά διπλώματα στους τρεις πρώτους νικητές των αγώνων. Η τελετή απονομής θα γίνει μετά το τέλος της διεξαγωγής των αγώνων. 
9. Συχνότητες:

Επιτρέπεται η χρήση των παρακάτω περιοχών συχνοτήτων :  27, 35, 40, 41, 53 και 72 MHz.



10. Υποβολή Ενστάσεων
Είναι δυνατόν να υποβληθεί ένσταση σύμφωνα με τους αγωνιστικούς κανονισμούς της FAI , Section 4b, item B.14. Η ένσταση για να συζητηθεί από την Ελλανόδικο επιτροπή πρέπει να συνοδεύεται υποχρεωτικά από το ποσό που προβλέπεται από τους Διεθνείς Κανονισμούς, το οποίο θα επιστραφεί στο σωματείο, σε περίπτωση που η ένσταση του γίνει δεκτή. 
Ένσταση είναι δυνατόν να υποβληθεί μόνο από τον αρχηγό της ομάδας, συμμετέχοντος σωματείου. Το σωματείο θεωρείται ότι μετέχει των αγώνων εφόσον αθλητής του παρουσιαστεί  στον τεχνικό έλεγχο.
11. Ασφάλιση
Όλοι οι αθλητές που θα λάβουν μέρος στους αγώνες πρέπει να είναι ασφαλισμένοι για αστική ευθύνη έναντι τρίτων είτε στην ασφάλεια που προσφέρει η ΕΛΑΟ ή σε οποιαδήποτε άλλη ασφαλιστική εταιρία. Στην τελευταία περίπτωση μαζί με την δήλωση συμμετοχής θα πρέπει να κατατεθεί και αντίγραφο του αντίστοιχου ασφαλιστηρίου συμβολαίου.
12. Επικοινωνία:

Θα σταλεί 4ο ενημερωτικό δελτίο την Τετάρτη 7 Δκεμβρίου 2005, σε όσα σωματεία έχουν δηλώσει συμμετοχή, με όλες τις τελευταίες πληροφορίες για τον αγώνα. Για οτιδήποτε διευκρίνηση είναι δυνατόν να επικοινωνείτε με fax 210 9649 547 ή email eale@hol.gr

